
	Vadovaudamasi Lietuvos Respublikos vietos savivaldos įstatymo 6 straipsnio 22 punktu, 16 straipsnio 2 dalies 40 punktu, 18 straipsnio 1 dalimi, Birštono savivaldybės tarybos 2021 m. gruodžio 16 d. sprendimu Nr.TSE-201 „Dėl Birštono savivaldybės strateginio planavimo organizavimo tvarkos aprašo patvirtinimo“, Birštono savivaldybės taryba n u s p r e n d ž i a: 
	1. Patvirtinti Birštono savivaldybės 2022–2024 metų strateginį veiklos planą (pridedama). 
	2. Pripažinti netekusiu galios Birštono savivaldybės tarybos 2021 m. vasario 12 d. sprendimą Nr. TSE-1 „Dėl Birštono savivaldybės strateginio 2021–2023 metų veiklos plano patvirtinimo“.

Birštono savivaldybės tarybai

AIŠKINAMASIS RAŠTAS

1. Sprendimo projekto tikslas. Vadovaujantis Birštono savivaldybės tarybos 2021 m. gruodžio 16 d. sprendimu Nr. TSE-201 „Dėl Birštono savivaldybės strateginio planavimo organizavimo tvarkos aprašo patvirtinimo“ patvirtinto Birštono savivaldybės strateginio planavimo organizavimo tvarkos aprašo V skyriaus nuostatomis, atsižvelgiant į Birštono savivaldybės plėtros plano iki 2030 metų veiklos prioritetus, Savivaldybės biudžeto trejų metų pajamų ir kitų finansavimo šaltinių prognozę, parengtas veiklos lygmens planavimo dokumentas – Birštono savivaldybės 2022–2024 metų strateginis veiklos planas (toliau – SVP). Sprendimo projekto tikslas – patvirtinti Birštono savivaldybės 2022–2024 metų SVP, kuriuo vadovaujantis, turi būti organizuojama ir vykdoma Savivaldybės veikla 2022–2024 metais ir pagal programas sudaromas 2022 metų Savivaldybės biudžetas. 
2. Siūlomos teisinio reguliavimo nuostatos. Parengtas sprendimo projektas įgyvendina LR vietos savivaldos įstatymo savarankiškąją funkciją – savivaldybės strateginio planavimo dokumentų ir juos įgyvendinančių planavimo dokumentų rengimą ir įgyvendinimą. Parengtas sprendimo projektas neprieštarauja galiojantiems teisės aktams.
3. Laukiami rezultatai. 2022–2024 metų SVP sudarytas, atsižvelgiant į asignavimų valdytojus, planuojamą lėšų poreikį, numatomus finansavimo šaltinius, t. y. į planuojamą 2022 metų Savivaldybės biudžetą, žmogiškuosius išteklius. Patvirtinus sprendimo projektą, bus patvirtintas Birštono savivaldybės 2022–2024 metų SVP, kuriame detalizuojamas Savivaldybės strateginio plėtros plano iki 2030 metų prioritetų, tikslų ir uždavinių, Savivaldybės atskirų ūkio šakų bei funkcijų įgyvendinimas, t. y. trijų metų laikotarpiu planuojami Savivaldybės administracijos, biudžetinių įstaigų ir viešųjų įstaigų veiklos, ištekliai (priedas Nr. 1).
Birštono savivaldybės 2022–2024 metų SVP programos ir jų rengimo koordinatoriai (žr. lentelėje):
	Eil. Nr.
	Programos pavadinimas
	Programos koordinatorius

	1.
	Savivaldybės funkcijų įgyvendinimo programa
	Irmantas Sinica,  Biudžeto ir apskaitos skyriaus vedėjo pavaduotojas

	2.
	Švietimo veiklos programa
	Jolita Jablonskienė, Švietimo, kultūros ir sporto skyriaus vedėja 

	3.
	Kultūros ir sporto puoselėjimo veiklos programa
	Vida Gadliauskienė, Švietimo, kultūros ir sporto skyriaus vyr. specialistė 

	4.
	Visuomenės sveikatos stiprinimo programa
	Eglė Grinevičienė, Savivaldybės gydytoja 

	5.
	Socialinės paramos ir paslaugų teikimo programa
	Milda Ramanauskienė, Socialinės paramos skyriaus vedėja 

	6.
	Savivaldybės infrastruktūros objektų priežiūros ir modernizavimo programa
	Gintautas Žilys, Ūkio, turto ir kaimo plėtros skyriaus vedėjas 

	7.
	Turizmo skatinimo, rekreacijos ir verslo vystymo veiklos programa
	Egidijus Dargis,  Strateginio planavimo ir investicijų skyriaus vedėjo pavaduotojas 

	8.
	Urbanistinės plėtros programa
	Mantas Michaliunjo, Architektūros ir kraštotvarkos skyriaus vedėjas 


4. Lėšų poreikis ir šaltiniai. Lėšos būtų skiriamos kiekvienais metais Savivaldybės tarybai tvirtinant Savivaldybės biudžetą. 
5. Kiti sprendimui priimti reikalingi pagrindimai, skaičiavimai ar paaiškinimai. Parengus projektą, specialistų pastabų negauta. Priėmus sprendimo projektą, neigiamų pasekmių nenumatoma.
6. Būtinumas skelbti sprendimą Teisės aktų registre. Viešinimas. Būtina skelbti teisės aktų registre ir viešinti Savivaldybės interneto svetainėje.
7. Ar teisės aktų nustatytais atvejais privaloma atlikti teisinio reguliavimo poveikio korupcijai ar konkurencijai vertinimą. Sprendimo projekto antikorupcinis vertinimas neatliekamas.
8. Sprendimo projekto iniciatorius ir autorius (autorių grupė). 
Projekto iniciatorius – Birštono savivaldybės administracijos Strateginio planavimo ir investicijų skyrius. 
Projekto autorė – Birštono savivaldybės administracijos Strateginio planavimo ir investicijų skyriaus vyriausioji specialistė Jurgita Suchockienė.

	            


					
Vyriausioji specialistė	    	                                                     Jurgita Suchockienė
